Musicologia

La musicologia é le stüde dl fenomen musical tl monn tres na manira tecnica y pratica (chëra portada inant dal musizist che fej y interpretëia musiga), o storica-estetica (che po ince gní portada inant da umanisć pofescionisć y nia profescionisć mo a livel scientifich. 

Les disciplines che se dá jö cun i elemënc fondamentai dla musicologia é:

•	la musicologia sistematica, che tol ite les disciplines musicales da n punt d’odüda teorich, sciöche la acustica o l’estetica dla musiga;

•	la musicologia storica, che tol ite la musiga de livel alt scrita tl’Europa a pié ia dal’Eté mesana da n punt d’odüda storich. Ara tol i te por ejëmpl la bibliografia musicala, la filologia musicala y la critica di tesć;

•	l’etnomusicologia, che se dá jö cun l amusiga popolara europeica y en general cun la musiga extra – ozidentala. Ara cöii adöm les testimonianzes musicales y les colochëia tl contest dles cultures y di popui desvalis;

•	la musicologia aplicada, che tol ite l’aplicaziun dla musiga te ciamps desvalis, sciöche por ejëmpl la didatica dla musiga y la terapia tres la musiga;

•	l’archeologia musicala, che stüdia i fenomens musicai dl’antichité y che tol ite metodes de stüde sides dala musicologia co dal’archeologia.

Deplü stüdi de musiga tol ite ince d’atres realtés antropologiches, aladô dla convinziun che la musiga sides n fenomen “transspezifich” (chël ó di nia ma dla porsona umana). Chësta sort de pinsier se respidlëia tla biomusicologia, tla zoomusicologia y tla etnomusicologia.
Wikidata
d:Q164204